Coba ceritain soal Pengawal Empayar Jepun dalam bahasa melayu

Pengawal Imperial Jepun (近衛師団 このえしだん Konoe Shidan) adalah organisasi yang khusus bagi melindungi Maharaja Jepun, kaum kerabat, istana dan harta bendanya yang lain. Pengawal Imperial Jepun turut bertugas sebagai unit elit dalam Tentera Darat Imperial Jepun. Menjelang akhir Perang Dunia II Pengawal ini telah  dibubarkan, dan pada tahun 1947 Pengawal Imperial awam telah dibentuk dan menjadi sebahagian dari Agensi Polis Negara Jepun.

Pengawal Imperial Tentera Darat Jepun

Pengawal Imperial dibentuk pada 1867 daripada unit pengawal istana dan menjadi sebahagian daripada tentera apabila Maharaja Jepun, Maharaja Meiji mengambil kesemua kuasa negara  dan membentuk tentera berasaskan garis Eropah semasa Pemulihan Meiji. Ia terbabit dalam pertempuran dalam Pemberontakan Satsuma. Tentera ini terdiri daripada 12,000 orang pada asalnya disusun dan dilatih menurut garis Perancis, tetapi diatur dan latih kembali oleh pegawai Jerman selepas kejayaan Jerman dalam Perang Perancis-Prusia. Menjelang 1885 Tentera Darat Imperial Jepun terdiri daripada tujuh divisyen, satu darinya adalah Pengawal Empayar, dengan setiap divisyen terdiri daripada empat rejimen yang terdiri dari dua batalion setiap satu. Pengawal Empayar diasaskan mengikut model Gardes du Corps Prusia Jerman, dengan itu ia diambil dari seluruh negara bagi tugas di Tokyo. Ia kekal sebanyak satu divisyen sehingga 1905 apabila, selepas Perang Jepun-Rusia, dua Briged Pengawal dibentuk dari penduduk asal Formosa, yang dipercayai sebagai pemburu kepala secara meluas di Jepun.

Pengawal Imperial dalam Perang Dunia II

Pada September 1939, divisyen dipecahkan. Briged Pengawal 1 dipindahkan ke China Selatan dan dikenali sebagai Briged Campuran Pengawal. Ia turut mengambil Rejimen Infantri Pengawal 1 dan 2, rejimen pasukan askar berkuda, dan sekitar separuh unit sokongan. Pada Oktober 1940, ia menyertai unit Jepun lain menduduki Indo-China Perancis. Pada April 1941 ia kembali ke Tokyo, tetapi tidak bergabung kembali dengan divisyen asal.

Baki divisyen (rejimen pengawal ke-3 dan ke-4) menjadi Briged Pengawal ke-2. Pada 1940 ia turut pergi ke China, berhenti di Shanghai sebelum dihantar ke Pulau Hainan. Pada Jun 1941, Rejimen Pengawal Infantri ke-5 menyertainya di sana dan menjadi Divisyen Pengawal Empayar kembali. Ia terbabit dalam pertempuran dalam penjajahan Jepun di Tanah Melayu dan Pertempuran Singapura dengan Kor Ke-25 pimpinan Tomoyuki Yamashita.

Di Tanah Melayu dan Singapore, Divisyen Pengawal  terbabit dalam jenayah perang Jepun seperti pembunuhan beramai-ramai di Parit Sulong dan pembunuhan beramai-ramai Sook Ching. Leftenan Jeneral Takuma Nishimura, yang dijatuhkan hukuman penjara seumur hidup oleh mahkamah tentera British berkaitan dengan pembunuhan Sook Ching, kemudian disabitkan dengan jenayah perang oleh Mahkamah Tentera Australia berkait dengan pembunuhan beramai-ramai di Parit Sulong. Dia dihukum gantung sehingga mati pada 11 Jun 1951.

Briged Campuran Pengawal kekal di Tokyo, menjadi Dividion Pengawal 1 pada May 1943 sementara Divisyen Pengawal Empayar menjadi Divisyen Pengawal ke-2. Divisyen Pengawal 1 terdiri dari Rejimen Pengawal 1, ke-2, ke-6, dan ke-7.

Divisyen Pengawal ke-3 dibentuk pada 1944 dari Rejimen Pengawal ke-8, ke-9, dan ke-10 dan kekal di Jepun.

Menjelang akhir perperangan, Divisyen ke-2 dan ke-3 terbabit dengan pertempuran di China dan Manchuria sementara yang Divisyen 1 sentiasa kekal di Tokyo. Pengawal Empayar dibubarkan pada akhir Perang Dunia II dan dipulihkan pada 1947 sebagai sebahagian dari Agensi Polis Negara Jepun, yang sendiri merupakan sebahagian dari Suruhanjaya Keselamatan Awam Kebangsaan Jepun.